Legal Document

Category: 44

Text:
14. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ.Φ.141.3/2/6592 της 22 Ιαν./5  Φεβρ.1974  (ΦΕΚ Β΄ 121). Περί υποβολής επί διπλώματι εργασίας υπό τελειοφοίτων σπουδαστών Ε.Μ. Πολυτεχνείου. ΄Εχοντας υπ΄ όψει : α) Τας διατάξεις της παρ.5 της υπ’ αριθ. 107/ 1962 πράξεως του Υπουργικού Συμβουλίου κυρωθείσης δια του άρθρ.1 του Ν.Δ. 4263/1962 «περί κυρώσεως της υπ’ αριθ 107/1962 Π.Υ.Σ., περί εισιτηρίων διαγωνισμών δι άπαντα τα Ανώτατα Εκπαιδευτικά Ιδρύματα και άλλων τινών διατάξεων» και β)Την πρότασιν της Συγκλήτου του Εθνικού Μετσοβίου Πολυτεχνείου (συνεδρία 18.10.73), αποφασίζομεν: Ορίζομεν όπως τελειόφοιτοι σπουδασταί του Ε.Μ. Πολυτεχνείου, απορριπτόμενοι κατά την περίοδον Οκτωβρίου εις την προφορικήν εξέτασιν της επί διπλώματι εργασίας ή μη προσερχόμενοι εις ταύτην δύνανται να παραδώσουν την νέαν εργασίαν κατά την εξεταστικήν περίοδον του μηνός Φεβρουαρίου. Η παρούσα δημοσιευθήτω δια της Εφημερίδος της Κυβερνήσεως. 15. ΠΡΟΕΔΡΙΚΟΝ ΔΙΑΤΑΓΜΑ υπ.’αριθ  369 της 11/22 Μαΐου 1974 (ΦΕΚ Α΄140). Περί αυξήσεως των ετών φοιτήσεως εν τη Ανωτάτη Σχολή Αγρονόμων και Τοπογράφων Μηχανικών του Ε.Μ.Πολυτεχνείου και τω ομωνύμω Τμήματι της Πολυτεχνικής Σχολής του Πανεπιστημίου Θεσσαλονίκης. ΄Αρθρον μόνον.-Η φοίτησης εις την Ανωτάτην Σχολήν Αγρονόμων και Τοπογράφων Μηχανικών του Ε.Μ.Πολυτεχνείου και εις το ομώνυμον Τμήμα της Πολυτεχνικής Σχολής του Πανεπιστημίου Θεσσαλονίκης, ορίζεται πενταετής, του παρόντος άρθρου ισχύοντος δια τους από του Ακαδημαϊκού έτους 1974-1975 και τους εφεξής εισαγομένους. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. (Μετά την σελ. 330,02(γ)  Σελ.330,03 Τεύχος 548-Σελ. 49 Φοίτηση, εξετάσεις κλ.π. Εθνικού Μετσόβιου Πολυτεχνείου 31.Γ.δ.11-15